ગઇ કાલ સાંજથી અંસખ્ય વાહનચાલકો આ રોડ પરથી પસાર થતાં પટકાયા હોવાનું સ્થાનિક સૂત્રોએ જણાવ્યું છે. આજે વહેલી સવારે સીટીએમ વિસ્તારમાં આવેલી સેન્ટ જોસેફ સ્કૂલમાં ધોરણ-8માં અભ્યાસ કરતો અભિષેક પાઠક તેના પિતા સાથે સ્કૂલ જઇ રહ્યો હતો ત્યારે રોડ પર પડેલા ખાડાના કારણે તેમનું વાહન સ્લિપ થઇ ગયું હતું, જેના કારણે બન્ને પિતા-પુત્ર રોડ ઉપર પટકાયા હતા. અભિષેક અને તેના પિતાને ગંભીર ઇજા પહોંચતાં તેમને સારવાર માટે એલ.જી.હોસ્પિટલમાં ખસેડવામાં આવ્યા હતા.